**О Б Щ И Н С К А И З Б И Р А Т Е Л Н А К О М И С И Я**

**ОБЩИНА САТОВЧА, ОБЛАСТ БЛАГОЕВГРАД**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**РЕШЕНИЕ**  
№ 170   
Сатовча, 25.07.2018г.

ОТНОСНО: Повторно постъпили четири броя преписки от Районна прокуратура град Гоце Делчев с Вх. №№ 1355, 1356, 1357 и 1358 всички от 26.06.2018 година, наши Вх. №№ 99, 100, 101 и 102 от 29.06.2018 година.

В Общинска избирателна комисия – Сатовча, повторно са постъпили 4 броя преписки от Районна прокуратура град Гоце Делчев с номера, посочени по-горе, ведно Постановления към всяка от тях за отказ да се образува досъдебно наказателно производство срещу посочените във всяка една от тях лица, за извършено от тях престъпление от общ характер. В писмата на Районна прокуратура Гоце Делчев е посочено ОИК Сатовча да извърши преценка за ангажиране на административно-наказателната отговорност на членовете на СИК село Боголин с № 001 и СИК село Годешево с № 007, с оглед компетентността на Общинската избирателна комисия съгласно чл.496, ал.2 ИК във връзка с чл.495, ал.1 ИК. Видно от преписките, избиратели които са били в списъка на заличените лица, са били допуснати да гласуват на проведените избори за местна власт, проведени на 25.10.2015 година, и са били дописани в основния списък под чертата, без да притежават съответно Удостоверение по чл.40, ал.1 и 2 от ИК, издадено от Кмета на Община, Район, Кметство или кметски наместник.

С оглед на установеното от фактическа страна, Комисията извърши преценка и анализ на извършеното от членовете на СИК село Боголин и село Годешево, събраните доказателства по преписките, отчете обстоятелството, че СИК е колективен орган, както и обстоятелството, че не може да се вмени във вина на конкретен член на СИК това дописване, не е индивидуализирано по чие предложение и решение на член на СИК е извършено дописването, както и дали това е извършено поради неправилно тълкуване на ИК и незнание, или е извършено с умисъл.

При това положение, ОИК Сатовча не намира за необходимо да бъде ангажирана административно-наказателна отговорност на членове на СИК, в качеството им на длъжностни лица, тъй като липсват данни за наличие на виновно поведение от страна на членове на СИК село Боголин и село Годешево, а от друга страна не се индивидуализира в достатъчна степен конкретно длъжностно лице – член на СИК, който да е извършил нарушение съгласно ИК.

Във връзка с горното, Общинска избирателна комисия Сатовча

**Р Е Ш И:**

**ДА НЕ СЕ ОБРАЗУВА АДМИНИСТРАТИВНО-НАКАЗАТЕЛНО ПРОИЗВОДСТВО срещу членове на СИК село Боголин № 001, и СИК село Годешево № 007.**

**ВРЪЩА преписките на Районна прокуратура Гоце Делчев.**

**Настоящето решение подлежи на обжалване в седем дневен срок от обявяването му пред Административен съд Благоевград.**

Решението беше взето единодушно в 14,00  часа.

Решението е обявено на  25.07.2018 г. в 14,20 часа.

Председател:\_\_\_\_\_\_\_\_\_\_\_

/Венцислав Варадинов Заимов/

Секретар: \_\_\_\_\_\_\_\_\_\_\_\_

/Йосиф Манчев Барзев/